Diari Oficial de la Generalitat Valenciana


Sumari del DOGV 6749, del 05-04-2012 (2012/3280)

Informació pública de l'emissió i posada al cobrament en període voluntari de les liquidacions del recurs cameral permanent corresponent a l'any 2012.
------------------------------------------------------------------------------------------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3280


Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Informació pública de l'emissió i posada al cobrament en període voluntari de les liquidacions del recurs cameral permanent corresponent a l'any 2012. [2012/3280]  
De conformitat amb el que preveu l'article 64 del Reglament de Règim Interior d'esta Cambra Oficial de Comerç, Indústria i Navegació de València, s'informa els seus electors que el Comité Executiu, en la sessió celebrada el dia 26 de març de 2012, va acordar que, una vegada rebuda la informació de l'Agència Estatal d'Administració Tributària, es procedisca a l'emissió i posada al cobrament de les liquidacions del Recurs Cameral Permanent girades en les quanties, les formes i els termes que establix la disposició transitòria primera del Reial Decret Llei 13/2010, de 3 de desembre, d'actuacions en l'àmbit fiscal, laboral i liberalitzadores per a fomentar la inversió i la creació d'ocupació, així com les disposicions transitòries, tercera, quarta i quinta de la Llei 3/1993, de 22 de març, Bàsica de les Cambres Oficials de Comerç, Indústria i Navegació i la Llei 58/2003, de 17 de desembre, General Tributària, i les normes reglamentàries de desplegament de la dita llei vigents, en relació amb l'impost de societats satisfets pels contribuents que hagen exercitat activitats en la demarcació d'esta corporació, és a dir, tota la província de València.  
A més, per a facilitar el pagament de les expressades quotes en període voluntari, la Cambra Oficial de Comerç, Indústria i Navegació de València notificarà individualment les liquidacions girades per cada un dels esmentats conceptes del recurs cameral permanent, enviant una notificació rebut en què constaran les dades d'identificació del deute, així com el termini de pagament en període voluntari i les entitats financeres en què puga efectuar-se l'ingrés; a més contindrà la indicació de la normativa legal en què es basa la quota girada i els recursos que cal interposar en cas de disconformitat amb esta.  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs cameral permanent no satisfetes s'exigiran per la via administrativa d'apremi a través de l'Agència Estatal de l'Administració Tributària amb imposició dels recàrrecs, els interessos i les costes a què donara lloc; tot això conforme a la referida Llei 3/1993, de 22 de març, i al conveni firmat amb este òrgan amb data 12 de febrer de 2008 (Butlletí Oficial de l'Estat d'11 de març), de prestació de servicis de l'Agència Estatal de l'Administració Tributària indicada en matèria de recaptació en via executiva dels ingressos de dret públic propis de les cambres.  
  
  
València, 27 de març de 2012.- El president: José Vicente Morata Estragués.